Tramitació de documents comptables
Operacions d'obertura del pressupost de 2017
Relacions nominals de creditors i deutors
Modificacions de crèdits pressupostaris de despeses
Incorporació de romanents de crèdits
Estats de liquidació i tancament de l'exercici
Tramesa d'informació d'altres entitats del sector públic
L'article 74 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, estableix que l'organització de la comptabilitat pública és competència del conseller o consellera del departament competent en matèria de finances.
La proximitat de la fi de l'exercici pressupostari de l'any 2016 fa necessari que es dictin normes sobre les operacions de tancament del pressupost, ja que la normativa que regula la comptabilitat no preveu amb detall aquestes operacions i, d'altra banda, també cal establir terminis per presentar i tramitar determinades operacions i documents comptables.
Amb la voluntat de contribuir a una major transparència i simplicitat de les normes i disminuir la dispersió normativa existent, i també donar compliment al que preveu l'article 111-10, apartat 2 del Codi civil de Catalunya, aquesta Ordre deroga expressament totes les ordres anteriors establertes des de l'any 1989 al 2015, sobre operacions comptables de tancament dels exercicis pressupostaris d'aquells anys, que van perdre la seva vigència un cop finalitzat l'exercici pressupostari corresponent, i que van quedar tàcitament derogades en aquell moment.
Atès el que s'ha exposat, a fi de regular amb detall aquestes operacions comptables de tancament de l'exercici i a proposta de la Intervenció General de la Generalitat,
Les normes que conté aquesta Ordre són aplicables a l'Administració de la Generalitat de Catalunya, al Servei Català de la Salut i a les entitats autònomes administratives.
2.1 Les nòmines del mes de desembre s'han de comptabilitzar no més tard del 19 de desembre de 2016.
Els serveis corresponents que gestionen la nòmina les han de trametre, juntament amb els seus documents comptables, a les intervencions delegades i territorials (a partir d'ara intervencions) abans del 16 de desembre de 2016.
2.2 Un cop comptabilitzades les nòmines s'han de trametre per al seu pagament a la Subdirecció General de Tresoreria abans del 22 de desembre de 2016.
Els documents de despeses derivades d'indemnitzacions per raó de serveis s'han de comptabilitzar no més tard del 9 de desembre de 2016.
3.1 Els manaments de pagament a justificar de caràcter esporàdic que s'estenguin per atendre activitats que cal realitzar durant el 2016 s'han de trametre a la Subdirecció General de Tresoreria amb prou antelació perquè es puguin satisfer a temps en l'any natural.
Les quantitats lliurades per justificar amb aquest caràcter que no s'apliquin durant el 2016 no es poden acumular per al 2017, i s'han de reintegrar a la Tresoreria de la Generalitat.
3.2 L'última justificació de l'exercici dels manaments de pagament de caràcter renovable es pot efectuar fins al 30 de desembre de 2016, seguint el procediment que estableix l'Ordre del Departament de la Vicepresidència i d'Economia i Hisenda de 12 de desembre de 2001, sobre manaments de pagament a justificar.
3.3 En el supòsit de despeses derivades d'indemnitzacions per raó de serveis, els documents ADOP (FM) corresponents han d'estar comptabilitzades el dia 9 de desembre.
4.1 Documents de gestió pressupostària de despesa de l'exercici corrent.
Les unitats gestores poden trametre els documents comptables D de compromís de despeses a les intervencions fins a l'1 de desembre.
S'exceptuen els expedients següents:
- els instruïts en compliment de normes legals,
- els derivats de modificacions pressupostàries,
- els corresponents a despesa anticipada,
- els relatius a despeses de personal i els corresponents a deute públic,
- els relatius a despeses afectades finançades, totalment o parcialment, amb fons finalistes d'altres administracions,
- i els de contractació en fase de licitació a la data de publicació d'aquesta norma.
Les unitats gestores poden trametre a les intervencions els documents comptables que incloguin la fase de reconeixement d'obligacions fins al 23 de desembre.
Aquest termini també s'aplica en el cas que es trametin expedients per fiscalitzar, en els quals en un únic acte administratiu s'inclogui l'aprovació, el compromís de despesa i el reconeixement de l'obligació.
No obstant això, es poden presentar a les intervencions fins al 30 de desembre de 2016 els documents comptables que continguin factures o altres despeses rebudes el mes de desembre de 2016.
Els documents comptables de reconeixement d'obligacions i els documents comptables pressupostaris corresponents a despeses a justificar de caràcter renovable han d'estar fiscalitzats i comptabilitzats abans del 13 de gener de 2017.
4.2 Documents d'ingressos pressupostaris
Les unitats gestores poden trametre a les intervencions els documents comptables d'ingressos pressupostaris fins a l'11 de gener de 2017, i el termini per fiscalitzar i comptabilitzar aquests documents finalitza el 16 de gener de 2017.
4.3 Documents de comptabilitat financera
Les unitats gestores del Servei Català de la Salut i de les entitats autònomes administratives han de efectuar abans del 10 de febrer 2017 les operacions de tancament pressupostari i comptable, que han de ser fiscalitzades per la Intervenció abans del 17 de febrer de 2017.
5.1 Un cop efectuada l'obertura de l'exercici pressupostari 2017, el Departament de la Vicepresidència i d'Economia i Hisenda ha d'efectuar la comptabilització de les fases corresponents de retenció de crèdit, autorització o compromís, mitjançant processos informàtics i/o mitjançant de la captura dels documents comptables corresponents, relatius a expedients de despesa d'abast plurianual i de tramitació anticipada.
5.2 En el cas que en el pressupost de l'exercici 2017 no hi hagi crèdit o sigui insuficient per efectuar algunes de les retencions referides, el Departament de la Vicepresidència i d'Economia i Hisenda ha de dur a terme les actuacions que consideri necessàries per completar les retencions.
5.3 D'acord amb l'article 38.2.b del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, es poden aplicar al pressupost de 2017 les obligacions datades el 2017 corresponents a compromisos de despeses d'expedients en curs durant 2016, que per causes justificades no s'han pogut reconèixer en l'exercici.
Amb aquesta finalitat cal efectuar l'oportuna comptabilització del corresponents documents comptables D en el pressupost de 2017.
A partir de la relació de saldos nominals de creditors i deutors a 30 de desembre de 2016, la Subdirecció General de Tresoreria ha d'efectuar les verificacions oportunes, conjuntament amb els departaments corresponents, per tal de procedir, si escau, a l'anul·lació de saldos o la prescripció de drets i obligacions, en tot cas amb la conformitat prèvia de la Intervenció.
A l'efecte de poder tramitar adequadament les darreres modificacions pressupostàries corresponents al present exercici del 2016, tots els expedients de proposta de modificació de crèdits que han d'autoritzar el Govern o el vicepresident del Govern i conseller d'Economia i Hisenda, d'acord amb els punts 1 i 2 de l'article 10 de la Llei 2/2015, de l'11 de març, de pressupostos de la Generalitat de Catalunya per al 2015, prorrogada pel Decret 252/2015, de 15 de desembre, han de tenir entrada al Departament de la Vicepresidència i d'Economia i Hisenda abans del 18 de novembre de 2016, llevat de les generacions de crèdits basades en un ingrés que es produeixi posteriorment a la data assenyalada, que s'han de tramitar tan bon punt es tingui coneixement de l'ingrés.
8.1 La incorporació de romanents de crèdits de l'exercici 2016 al 2017 prevista a l'article 37.2 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, s'ha d'ajustar amb caràcter general el 2017 als supòsits establerts en aquest article, sense perjudici del que s'estableixi en la normativa pressupostària d'aplicació el 2017.
Es poden incorporar crèdits finançats a càrrec de fons finalistes efectivament ingressats, si es justifica que no s'ha pogut reconèixer l'obligació i que cal justificar l'ingrés finalista amb obligacions reconegudes.
Els crèdits incorporats el 2016 procedents de l'exercici 2015 es poden incorporar també a l'exercici 2017, d'acord amb els criteris establerts a l'article 9.3 de la Llei 2/2015, de l'11 de març, de pressupostos de la Generalitat de Catalunya per al 2015, prorrogada pel Decret 252/2015, de 15 de desembre.
En tots els casos, s'ha d'adjuntar a l'expedient d'incorporació de romanents el corresponent document d'ingrés pressupostari (IP).
Amb data 20 de gener de 2017 els departaments han de comunicar a les intervencions la relació de romanents de crèdit amb càrrec amb fons finalistes susceptibles de ser incorporats, amb el detall corresponent dels drets reconeguts nets i les obligacions reconegudes netes comptabilitzats el 2017.
El crèdits generats durant l'exercici 2016 a partir d'ingressos finalistes, en els quals a 30 de desembre de 2016 no s'hagi produït l'ingrés ni reconegut l'obligació, s'han d'anul·lar sense perjudici que, si es justifica l'efectivitat de l'ingrés, se'n pugui tornar a sol·licitar la generació en l'exercici 2017.
Les incorporacions de romanents de crèdit corresponents a operacions no financeres, llevat de les incorporacions de crèdit finançats a càrrec de fons finalistes, s'han de compensar amb retencions de crèdit o bé s'han de finançar amb càrrec a una minoració d'altres crèdits, en qualsevol cas corresponents a operacions no financeres.
Amb caràcter excepcional i amb l'autorització prèvia de la Intervenció General, també es poden finançar amb càrrec als romanents de tresoreria de l'exercici anterior que no hagin estat aplicats al pressupost de l'exercici ni retinguts.
Les sol·licituds d'incorporació de romanents de crèdit s'han de presentar a les intervencions com a molt tard el 10 de febrer de 2017, i davant la Direcció General de Pressupostos, com a molt tard el 17 de febrer de 2017, amb informe de la Intervenció.
Les entitats autònomes administratives i els centres amb autonomia de gestió econòmica adscrits als diferents departaments de l'Administració de la Generalitat han de presentar a la Intervenció General, un cop aprovats els estats comptables de liquidació de l'exercici 2016, inclosa la memòria, en el cas de les entitats autònomes administratives, abans del dia 31 de març de 2017, d'acord amb les instruccions que a aquest efecte dicti la Intervenció General.
Les entitats que figuren en els pressupostos de la Generalitat, les universitats públiques, i les entitats que, d'acord amb les normes reguladores del sistema europeu de comptes estan classificades dins el sector administracions públiques de la Generalitat, i que estan obligades a subministrar informació en els termes previstos a la Llei orgànica 2/2012, de 27 d'abril, d'estabilitat pressupostària i sostenibilitat financera, han d'enviar amb caràcter provisional la corresponent a l'exercici 2016 abans del 20 de gener de 2017, i amb caràcter definitiu, abans del 31 de març de 2017.
11.1 Els centres gestors de despesa en l'àmbit de l'Administració de la Generalitat, de les entitats autònomes administratives i del Servei Català de la Salut han de registrar, abans del 28 de febrer de 2017, totes les obligacions corresponents a adquisicions de béns i serveis efectivament rebuts, prestacions, subvencions justificades o altres despeses realitzades en l'exercici 2016 que no han estat imputades al pressupost corrent, per tal que la Intervenció efectuï el registre comptable corresponent en els estats financers.
Els centres gestors han d'identificar la naturalesa de la despesa realitzada i indicar l'aplicació pressupostària en què s'hauria d'haver imputat cada obligació.
S'ha de distingir entre les obligacions no aplicades al pressupost per diferència entre criteris comptables i pressupostaris o insuficiència de crèdit, que s'han d'imputar al compte financer 409 de creditors per obligacions pendents d'imputar a pressupost, i les obligacions meritades però no exigibles a 31 de desembre, que s'han d'imputar al compte 411 de creditors per periodificació de despeses pressupostàries.
11.3 En el cas particular de les factures o documents assimilats del 2016 corresponents a obligacions pendents d'imputar al pressupost, han de quedar registrades en el registre únic de factures del GECAT no més tard del 28 de febrer de 2017.
Abans d'aquesta data, els òrgans gestors han de depurar el registre de factures mitjançant l'acceptació o rebuig de les factures, d'acord amb el que disposa l'Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l'àmbit de l'Administració de la Generalitat de Catalunya i el sector públic que en depèn.
11.4 La resta d'obligacions diferents de les informades en el registre únic de factures del sistema informàtic corporatiu GECAT s'han d'anotar en el registre d'altres despeses del GECAT no més tard del 28 de febrer de 2017.
El Departament de la Vicepresidència i d'Economia i Hisenda ha de dur a terme les actuacions que siguin necessàries per tal d'aplicar al pressupost 2017 les obligacions d'exercicis anteriors que figurin en els comptes comptables d'operacions pendents d'aplicar al pressupost esmentat.
Aquestes operacions han de ser objecte del reconeixement de deute que estableix l'article 17 de la Llei 2/2015, de l'11 de març, de pressupostos de la Generalitat per al 2015, prorrogada pel Decret 252/2015, de 15 de desembre o, equivalent per al 2017.
Les unitats gestores han de comunicar a la Intervenció, abans del 28 de febrer de 2017, les obligacions de quantia indeterminada que puguin derivar de les responsabilitats per litigis en curs, indemnitzacions o obligacions derivades d'avals i altres garanties similars, susceptibles de ser comptabilitzades com a provisions.
D'acord amb el que estableix la disposició addicional tercera de la Llei orgànica 9/2013, de control del deute comercial en el sector públic, les intervencions delegades han de realitzar, abans del 31 de març de 2017, el control financer, mitjançant tècniques d'auditoria, per verificar la raonabilitat de les despeses registrades pels òrgans gestors per les quals no s'ha produït imputació pressupostària.
Si com a conseqüència de les actuacions de control financer es posessin de manifest l'existència d'obligacions no registrades de l'exercici que corresponguin, es procedirà a l'expedició del document comptable per la Subdirecció General de Comptabilitat.
Ordre de 30 d'octubre de 1989, sobre determinades operacions comptables de tancament de l'exercici pressupostari.
Ordre de 31 d'octubre de 1990, sobre determinades operacions comptables de tancament de l'exercici pressupostari de 1990.
Ordre de 30 d'octubre de 1991, sobre determinades operacions comptables de tancament de l'exercici pressupostari de 1991.
Ordre de 30 d'octubre de 1992, sobre determinades operacions comptables de tancament de l'exercici pressupostari de 1992.
Ordre de 23 de novembre de 1993, sobre determinades operacions comptables de tancament de l'exercici pressupostari de 1993.
Ordre de 10 de novembre de 1994, sobre determinades operacions comptables de tancament de l'exercici pressupostari de 1994.
Ordre de 17 d'octubre de 1995, sobre operacions comptables de tancament de l'exercici pressupostari de 1995.
Ordre de 24 d'octubre de 1996, sobre determinades operacions comptables de tancament de l'exercici pressupostari de 1996.
Ordre de 30 d'octubre de 1997, sobre operacions comptables de tancament de l'exercici pressupostari de 1997.
Ordre de 9 d'octubre de 1998, sobre operacions comptables de tancament de l'exercici pressupostari de 1998.
Ordre de 14 d'octubre de 1999, sobre operacions comptables de tancament de l'exercici pressupostari de 1999.
Ordre de 30 d'octubre de 2000, sobre operacions comptables de tancament de l'exercici pressupostari de 2000.
Ordre de 3 de setembre de 2001, sobre operacions comptables de tancament de l'exercici pressupostari de 2001.
Ordre ECF/361/2002, de 22 d'octubre, sobre operacions comptables de tancament de l'exercici pressupostari de 2002.
Ordre ECF/431/2003, de 23 d'octubre, sobre operacions comptables de tancament de l'exercici pressupostari de 2003.
Ordre ECF/385/2004, de 25 d'octubre, sobre operacions comptables de tancament de l'exercici pressupostari de 2004.
Ordre ECF/421/2005, de 4 d'octubre, sobre operacions comptables de tancament de l'exercici pressupostari de 2005.
Ordre ECF/477/2006, de 6 d'octubre, sobre operacions comptables de tancament de l'exercici pressupostari de 2006.
Ordre ECF/359/2007, de 5 d'octubre, sobre operacions comptables de tancament de l'exercici pressupostari de 2007.
Ordre ECF/451/2008, d'1 d'octubre, sobre operacions comptables de tancament de l'exercici pressupostari de 2008.
Ordre ECF/464/2009, de 6 d'octubre, sobre operacions comptables de tancament de l'exercici pressupostari 2009.
Ordre ECF/475/2010, de 27 de setembre, sobre operacions comptables de tancament de l'exercici pressupostari de 2010.
Ordre ECO/310/2011, d'11 de novembre, sobre operacions comptables de tancament de l'exercici pressupostari de 2011.
Ordre ECO/385/2012, de 23 de novembre, sobre operacions comptables de tancament de l'exercici pressupostari de 2012.
Ordre ECO/289/2013, de 18 de novembre, sobre operacions comptables de tancament de l'exercici pressupostari de 2013.
Ordre ECO/326/2014, de 5 de novembre, sobre operacions comptables de tancament de l'exercici pressupostari de 2014.
Ordre ECO/339/2015, de 3 de novembre, sobre operacions comptables de tancament de l'exercici pressupostari de 2015.